Вынікі развіцця маглі быць яшчэ больш уражальнымі, калі б не вялікая бяда, якая напаткала горад уначы 7 кастрычніка 1891 года. Той страшнай ноччу ў Лідзе здарыўся велізарны пажар. Згарэла практычна ўся цэнтральная частка горада – каля 400 жылых дамоў і 600 гаспадарчых пабудоў. Бязлітаснае полымя цалкам знішчыла жылую забудову XVІІІ-ХІХ стагоддзяў. У агні зніклі ратуша, сінагогі.